**Analýza vplyvov na podnikateľské prostredie**

**Názov materiálu:**

Návrh nariadenia vlády Slovenskej republiky, ktorým sa mení nariadenie vlády Slovenskej republiky č. 355/2006 Z. z. o ochrane zamestnancov pred rizikami súvisiacimi s expozíciou chemickým faktorom pri práci v znení neskorších predpisov (ďalej len „návrh nariadenia vlády“).

**Predkladateľ:**

Ministerstvo zdravotníctva Slovenskej republiky

Cieľom predkladaného materiálu je vypustiť 12 chemických látok a zlúčenín s toxickým účinkom, ktoré budú súčasťou nového zoznamu reprodukčne toxických faktorov, pre ktoré sa stanovujú limity expozície a súvisiace ustanovenia v návrhu nariadenia vlády Slovenskej republiky o ochrane zdravia zamestnancov pred rizikami súvisiacimi s expozíciou karcinogénnym faktorom, mutagénnym faktorom alebo reprodukčne toxickým faktorom pri práci, ktorým sa do právneho poriadku Slovenskej republiky preberá smernica Európskeho parlamentu a Rady (EÚ) 2022/431 z 9. marca 2022, ktorou sa mení smernica 2004/37/ES o ochrane pracovníkov pred rizikami súvisiacimi s expozíciou karcinogénom alebo mutagénom pri práci (Ú. v. EÚ L 88, 16.3.2022).

Súčasné znenie nariadenie vlády Slovenskej republiky č. 355/2006 Z. z. obsahuje 12 chemických látok a zlúčenín, ktoré majú reprodukčne toxické účinky: bisfenol A, 1-metyl-2-pyrolidón, 2-Etoxyetanol, 2-Etoxyetyl-acetát, 2-Metoxyetanol, 2-Metoxyetylacetát, N,N-dimetylacetamid, N,N-dimetylformamid, nitrobenzén, olovo a jeho anorganické zlúčeniny, ortuť a bivalentné (dvojmocné) anorganické zlúčeniny, vrátane oxidu ortuťnatého a chloridu ortuťnatého, oxid uhoľnatý.

**3.1 Náklady regulácie**

***3.1.1 Súhrnná tabuľka nákladov regulácie***

*Tabuľka č. 1: Zmeny nákladov (ročne) v prepočte na podnikateľské prostredie (PP), vyhodnotenie mechanizmu znižovania byrokracie a nákladov.*

*Nahraďte rovnakou tabuľkou po vyplnení Kalkulačky nákladov podnikateľského prostredia, ktorá je povinnou prílohou tejto analýzy a nájdete ju na* [*webovom sídle MH SR*](https://www.mhsr.sk/podnikatelske-prostredie/lepsia-regulacia/regulacne-zatazenie/kalkulacka-nakladov-regulacie)*, (ďalej len „Kalkulačka nákladov“):*

|  |  |  |
| --- | --- | --- |
| ***TYP NÁKLADOV*** | **Zvýšenie nákladov v € na PP** | **Zníženie nákladov v € na PP** |
| *A. Dane, odvody, clá a poplatky*,*ktorých cieľom je znižovať negatívne externality* | *0* | *0* |
| *B. Iné poplatky* | *0* | *0* |
| *C. Nepriame finančné náklady* | *0* | *0* |
| *D. Administratívne náklady* | *0* | *0* |
| ***Spolu = A+B+C+D*** | ***0*** | ***0*** |
|  ***z toho*** |  |  |
| *E. Vplyv na mikro, malé a stredné podniky* | *0* | *0* |
| *F. Úplná harmonizácia práva EÚ* | *0* | *0* |
|  |
| ***VÝPOČET mechanizmu znižovania byrokracie a nákladov*** | ***IN*** | ***OUT*** |
| ***G. Náklady okrem výnimiek = B+C+D-F*** | ***0*** | ***0*** |

***3.1.2 Výpočty vplyvov jednotlivých regulácií na zmeny v nákladoch podnikateľov***

*Tabuľka č. 2: Výpočet vplyvov jednotlivých regulácií (nahraďte rovnakou tabuľkou po vyplnení Kalkulačky nákladov):*

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **P.č.** | **Zrozumiteľný a stručný opis regulácie (dôvod zvýšenia/zníženia nákladov na PP)** | **Číslo normy**(zákona, vyhlášky a pod.) | **Lokalizácia(§, ods.)** | **Pôvod regulácie:** SR/EÚ úplná harm./EÚ harm. s možnosťou voľby | **Účinnosť regulácie** | **Kategória dotk. subjektov** | **Počet subjektov spolu**  | **Počet subjektov MSP** | **Vplyv na 1 podnik. v €** | **Vplyv na kategóriu dotk. subjektov v €** | **Druh vplyvu**In (zvyšuje náklady) / Out (znižuje náklady) |
|  |
|  |
|  |
|  |
|  |
|  |  |  |  |  |  |  |  |  |  |  |  |  |

***Doplňujúce informácie k spôsobu výpočtu vplyvov jednotlivých regulácií na zmenu nákladov***

*Osobitne pri každej regulácii s vplyvom na PP zhodnotenom v tabuľke č. 2 uveďte doplňujúce informácie tak, aby mohol byť skontrolovaný spôsob a správnosť výpočtov. Uveďte najmä, ako ste vypočítali vplyvy a z akého zdroja ste čerpali početnosti (uveďte aj link na konkrétne štatistiky, ak sú dostupné na internete). Jednotlivé regulácie môžu mať jeden alebo viac typov nákladov (A. Dane, odvody, clá a poplatky, ktorých cieľom je znižovať negatívne externality, B. Iné poplatky, C. Nepriame finančné náklady, D. Administratívne náklady). Rozčleňte ich a vypočítajte v súlade s metodickým postupom.*

Vypusteným 12 chemických látok a zlúčením s toxickým účinkom sa očakáva zníženie nákladov podnikateľského prostredia. Náklady súvisiace s ich presunutím do návrhu nariadenia vlády Slovenskej republiky o ochrane zdravia zamestnancov pred rizikami súvisiacimi s expozíciou karcinogénnym faktorom, mutagénnym faktorom alebo reprodukčne toxickým faktorom pri práci, a s tým súvisiacimi povinnosťami zamestnávateľov, ktorí zamestnávajú zamestnancov exponovaných týmto chemickým faktorom pri práci sú vyčíslené v analýze vplyvov na podnikateľské prostredie k nariadeniu vlády Slovenskej republiky o ochrane zdravia zamestnancov pred rizikami súvisiacimi s expozíciou karcinogénnym faktorom, mutagénnym faktorom alebo reprodukčne toxickým faktorom pri práci (LP/2023/450). Náklady, o ktoré sa zníži záťaž na podnikateľské prostredie a ktoré súvisia s vypustením povinností, ktoré mali zamestnávatelia, ak zamestnanci pracovali s týmito chemickými látkami a zlúčeninami, nie je možné presne vyčísliť z dôvodu chýbajúcich údajov o zamestnancoch, ktorí sú týmto chemickým látkam a zlúčeninám s toxickým účinkom exponovaní.

**3.2 Vyhodnotenie konzultácií s podnikateľskými subjektmi pred predbežným pripomienkovým konaním**

Ministerstvo zdravotníctva Slovenskej republiky uverejnilo na portáli Slov-Lex predbežnú informáciu k návrhu nariadenia vlády. Predbežná informácia bola súbežne elektronicky zaslaná na Ministerstvo hospodárstva Slovenskej republiky s požiadavkou na zabezpečenie konzultácií v zmysle Jednotnej metodiky na posudzovanie vybraných vplyvov. Konzultácie prebiehali od 14.04.2023 do 28.04.2023. Žiadny subjekt si nevyžiadal podrobnejšie informácie o pripravovanom návrhu nariadenia vlády.

**3.3 Vplyvy na konkurencieschopnosť a produktivitu**

Na základe charakteru návrhu sa nepredpokladá vytvorenie bariér pre vstup na trh pre nových podnikateľov. Navrhované zmeny v tejto fáze nepredpokladajú prísnejšiu reguláciu správania sa niektorých podnikov. Takisto sa nepredpokladá rôzne zaobchádzanie s niektorými podnikmi v porovnateľnej situácii. To znamená, že sa nepočíta so zavedením špeciálnych režimov pre mikropodniky, malé a stredné podniky.

Nepredpokladá sa vplyv na inovácie, vedu a výskum.

***Konkurencieschopnosť:***

*Na základe uvedených odpovedí zaškrtnite a popíšte, či materiál konkurencieschopnosť:*

*☐ zvyšuje ⊠ nemení ☐ znižuje*

***Produktivita:***

*Aký má materiál vplyv na zmenu pomeru medzi produkciou podnikov a ich nákladmi?*

*Na základe uvedenej odpovede zaškrtnite a popíšte, či materiál produktivitu:*

*☐ zvyšuje ⊠ nemení ☐ znižuje*

**3.4 Iné vplyvy na podnikateľské prostredie**

*Ak má materiál vplyvy na PP, ktoré nemožno zaradiť do predchádzajúcich častí, či už pozitívne alebo negatívne, tu ich uveďte. Patria sem:*

1. *sankcie alebo pokuty, ako dôsledok porušenia právne záväzných ustanovení;*
2. *vplyvy súvisiace so žiadosťami o alebo prijímaním dotácií, fondov, štátnej pomoci a čerpaním iných obdobných foriem podpory zo strany štátu, keďže sú sprievodným javom uchádzania sa či získania benefitov, na ktoré nie je právny nárok priamo zo zákona, ale vzniká na základe prejavu vôle dotknutého subjektu;*
3. *regulované ceny podľa zákona č. 18/1996 Z. z. o cenách;*
4. *iné vplyvy, ktoré predpokladá materiál, ale nemožno ich zaradiť do častí 3.1 a 3.3.*

**3.4.1 Ďalšie vplyvy na podnikateľské prostredie**

**Vypustenie 12 chemických látok a zlúčenín s toxickým účinkom, a tým súvisiacich povinností zamestnávateľov**

Návrhom nariadenia vlády sa z tabuľky č. 1 prílohy č. 1 nariadenia vlády Slovenskej republiky č. 355/2006 Z. z. o ochrane zamestnancov pred rizikami súvisiacimi s expozíciou chemickým faktorom pri práci v znení neskorších predpisov vypúšťa 12 chemických látok a zlúčenín. Týmto zaniká pri týchto 12 chemických látkach a zlúčeninách povinnosť zamestnávateľa vykonávať opatrenia na ochranu zdravia pri práci (napr. posudzovať riziko a na základe posúdenia rizika vypracovať posudok o riziku a aktualizovať ho pri každej zmene, ktorá môže ovplyvniť riziko, poskytnúť kópiu posudku o riziku zástupcom zamestnancov, vykonávať ochranné a preventívne opatrenia, zabezpečiť posudzovanie zdravotnej spôsobilosti na prácu, viesť a uchovávať evidenciu zamestnancov, ktorí vykonávajú práce zaradené do druhej kategórie, tretej kategórie alebo štvrtej kategórie), ktoré vyplývajú z platného znenia nariadenia vlády č. 355/2006 Z. z. (Poznámka: Povinnosti zamestnávateľa súvisiace s ochranou zdravia zamestnancov exponovaných uvedeným 12 chemickým látkam a zlúčeninám sú súčasťou návrhu nariadenia vlády Slovenskej republiky o ochrane zdravia zamestnancov pred rizikami súvisiacimi s expozíciou karcinogénnym faktorom, mutagénnym faktorom alebo reprodukčne toxickým faktorom pri práci).

Podľa údajov z centrálneho registra rizikových prác Úradu verejného zdravotníctva Slovenskej republiky rizikovú prácu s chemickou látkou s reprodukčne toxickým účinkom anorganické olovo a jeho zlúčeniny vykonávalo 267 zamestnancov, s chemickou látkou ortuť a dvojmocné anorganické zlúčeniny, u ktorého sa sprísňuje NPEL vykonával 1 zamestnanec a s chemickou látkou oxid uhoľnatý vykonávalo 174 zamestnancov. Tieto údaje zachytávajú iba zamestnancov, ktorí vykonávajú rizikovú prácu (prácu zaradenú do tretej kategórie alebo štvrtej kategórie). Údaje o počte zamestnancov, zaradených do prvej alebo druhej kategórie, Úrad verejného zdravotníctva Slovenskej republiky nevedie.

Návrhom nariadenia vlády sú dotknuté všetky odvetvia v hospodárstve, v ktorých sa tieto chemické látky a zlúčeniny s toxickým účinkom používajú. Nakoľko nie je možné odhadnúť počet dotknutých subjektov a zamestnancov, ktorí sú týmto chemickým látkam a zlúčeninám exponovaní, nebolo možné tieto náklady presne definovať.